Diari Oficial de la Generalitat Valenciana


Sumari del DOGV 1546, del 20-05-1991 (1991/821175)

ORDRE de 26 de març de 1991, de les Conselleries d'Agricultura i Pesca i de Sanitat i Consum, per la qual es dicten normes en què es regula la direcció tècnica en 1'aplicació de plaguicides classificats com a molt tòxics d'ús ramader, ambiental i en la indústria alimentària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/03/26/(8)/dof/vci/html**

### Dades del document

Número de DOGV
:   1546

Data del DOGV
:   20-05-1991

Secció del DOGV
:   DISPOSICIONS GENERALS

Número del document
:   1991/821175


Data del document
:   26-03-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 26 de març de 1991 de les conselleries d'Agricultura i Pesca i de Sanitat i Consum, per la qual es dicten normes en què es regula la direcció tècnica en l'aplicació de plaguicides classificats com a molt tòxics d'ús ramader, ambiental, i en la indústria alimentària.  
Al Reial Decret 3349/1983, de 30 de novembre, pel qual va ser aprovada la reglamentació tècnico-sanitària per a la fabricació, la comercialització i la utilització de plaguicides, ordena a l'article quart, apartat 5, l'existència d'un Registre Oficial d'Establiments i Serveis de Plaguicides, on s'inscriguen, per al control oficial, les fàbriques de plaguicides, els locals en què se n'emmagatzemen o en comercialitzen i les instal·lacions destinades a realitzar tractaments i també els aplicadors i les empreses que hi tracten amb aquests.  
Esperant la regulació del seu funcionament i les normes d'inscripció, que correspon conjuntament als ministeris d'Agricultura, Pesca i Alimentació, i de Sanitat i Consum, i davant de la importància de la utilització de plaguicides a la Comunitat Valenciana, les conselleries d'Agricultura i Pesca i de Sanitat i Consum van disposar mitjançant l?Ordre Conjunta de 29 de novembre de 1989, les normes provisionals per a la inscripció al Registre Oficial d'Establiments i Serveis Plaguicides a l?àmbit de la Comunitat Valenciana. A l'article cinqué, apartat dos, de l?esmentada ordre conjunta, es relacionen els documents que han d'adjuntar-se a la sol·licitud d'inscripció de titulars o de serveis en aquest registre i que recullen la necessitat de la direcció tècnica dels tractaments amb plaguicides classificats com a molt tòxics.  
En aquest sentit, vist l'informe de la Comissió per al Desenvolupament i Aplicació de la Reglamentació sobre plaguicides de les conselleries d'Agricultura i Pesca i de Sanitat i Consum,  
ORDENE  
Article primer  
Les empreses de tractaments amb plaguicides d'ús ramader, ambiental o en la indústria alimentària, que efectuen tractaments per a altri amb productes classificats com a molt tòxics, hauran de tenir dins la plantilla un tècnic titulat universitari superior o de grau mitjà, que acredite el seu coneixement de les tècniques d'aplicació, els riscs derivats del tractament i els mitjans de protecció necessaris.  
Article segon  
El tècnic titulat actuarà com a director dels tractaments i en serà responsable de l'adequada realització, i també del compliment de les condicions d'utilització dels productes i de les mesures de protecció del personal que tinga a càrrec.  
Article tercer  
Les empreses a les quals es fa referència a l'article primer hauran de lliurar a qui contracte el servei, una factura o contracte  
- factura, un certificat o un document equivalent, que signarà el director del tractament, on s'especifique:  
- el local, objecte o producte tractat de manera que aquest quede clarament identificat,  
- els plaguicides utilitzats, indicant nom comercial o matèries actives, dosis i quantitats aplicades, i també la classificació toxicològica que tinga,  
- la data de realització de l'aplicació  
- i el termini de seguretat.  
Article quart  
La certificació o document a què es refereix l'article anterior s'estendrà per duplicat, i hauran de signar les dues còpies, la persona o empresa contractant del tractament. Cadascuna de les parts en custodiarà el seu exemplar, i l'exhibirà quan ho sol·licite l'autoritat competent.  
Primera  
Facultar les direccions generals de Producció i Indústries Agràries i de Promoció de la Salut per a elaborar conjuntament les disposicions necessàries per al desplegament d'aquesta ordre.  
DISPOSICIONS FINALS  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 26 de març de 1991.  
El Conseller de Sanitat i Consum,   
JOAQUIN COLOMER SALA  
El Conseller d'Agricultura i Pesca,   
LLUIS FONT DE MORA I MONTESINOS


Còpia Permalink ELI